Apache HTTP Server

Server HTTP Apache atawa Server Ramat/WWW Apache nyaéta server ramat anu bisa dijalankeun dina réa sistem operasi (Unix, BSD, Linux, Microsoft Windows sarta Novell Netware sarta platform séjénna) anu kapaké pikeun ngaladénan sarta mungsikeun loka ramat. Protokol anu dipaké pikeun ngaladénan fasilitas ramat/www ieu nyaéta ngagunakeun HTTP.

Apache mibanda fitur-fitur canggih kawas talatah kasalahan anu bisa dikonfigur, autentikasi basis basis data sarta séjén-séjéna. Apache ogé dirojong ku sajumlah antarbeunget pamaké basis grafik (GUI) antukna ngoprasikeun server jadi gampang.

Apache mangrupa sofwer sumber bebas nu dikembangkan ku komunitas bébas anu diwangun ti pengembang-pengembang nu ditangtayungan ku Apache Software Foundation.

 Sajarah 

Mimitina, Apache mangrupa sofwer sumber bébas anu jadi alternatif tina server ramat Netscape (ayeuna dipikawanoh minangka Sun Java System Web Server). Saprak April 1996 Apache jadi server ramat pangkasohorna di internet. Dina Méi 1999, Apache dipaké di 57% ti sakabéh web server di dunya. Dina Nopémber 2005 persentase ieu naék jadi 71%. (sumber: Netcraft Ramat Server Survey, Nopémber 2005).

Asal muasalna ngaran Apache nyaéta nalika hiji server web populer anu dikembangkan dina mimiti 1995 anu ngaranna NCSA HTTPD 1.3 mibanda sajumlah parobahan badag tina kode asalna (patch). Saking lobana patch dina sofwer kasebut ku kituna disebut hiji server anu mibanda réa patch ("a patchy" server). Tapi dina kaca NLD loka ramat resmina, disebutkeun yén "Apache" dipilih pikeun ngahormatan suku asli Indian Amérika Apache (Indé), anu dipikawanoh alatan kaahlian sarta strategi perangna. Vérsi 2 ti Apache ditulis ti mimiti tanpa ngandung kode asal ti NCSA.

 Pamakéan 

Apache nyaéta komponén server ramat ti paket sofwer LAMP (Linux, Apache, Mysql, PHP/Perl/basa pamrograman Python).

 Kompetitor 

Nurutkeun statistik ti Netcraft, Apache mangrupa server ramat anu pangréana dipaké di dunya per 2005  . Microsoft Internet Information Services (IIS) mangrupa kompetitor utama Apache, dituturkeun ku Sun Java Ramat Server ti Sun Microsystem.

 Tumbu luar 

  Apache official website
  New Features in Apache 2.0
  New Features in Apache 2.2
  SVN trunk of Apache 2.x
  Apache GUIS 
  Netcraft Uptime Survey
  Apache Devcenter 
  Apache Week
  Apache News Online
  Links at Open Directory Project 
  Accelerating Apache Project 
  URL Rewriting with mod_rewrite
  How to mod_rewrite site powered by php script
  How to Install Apache, PHP, PEAR, Mysql & phpmyadmin for Windows XP 
  Chrooting Apache
  Install Apache2 di Windows Server 2003 
  Unattended Apache 2.2 Installer for Win32

Kategori:Sofwér bébas